קיי די לאנג

קת'רין דון לאנג (באנגלית: Kathryn Dawn Lang; נולדה ב-2 בנובמבר 1961), הידועה בשם הבמה קיי די לאנג (k.d. lang) היא זמרת-יוצרת קנדית. לאנג נולדה בעיירה חקלאית בשם קונסורט באלברטה שבקנדה, וגדלה בערבות הקנדיות. מצד אביה היא ממוצא גרמני, איסלנדי ומשבט הסו. מצד אימה יש לה שורשים יהודיים ממוצא רוסי. לאנג החלה את קריירת השירה שלה באירועי קאנטרי בקנדה, הקליטה כמה שירים שזכו לביקורות טובות עד שב-1985 זכתה בטקס פרסי המוזיקה הקנדית בתואר "הזמרת המבטיחה ביותר". לאנג עלתה לקבל את הפרס כשהיא לובשת שימלת כלה, וכדי להצדיק את התואר "המבטיחה ביותר" פיזרה שלל הבטחות הומוריסטיות לגבי דברים שתעשה או שלא תעשה בעתיד. ב-1986 חתמה לאנג על חוזה הקלטות עם מפיק בנאשוויל, טנסי. ב-1987 יצא האלבום הראשון שלה שקיבל הכרה, מלאך עם פלצור (Angel with a Lariat), שאותו הפיק דייב אדמונדס. הקריירה שלה זכתה לדחיפה אדירה כאשר כוכב הרוק רוי אורביסון בחר בה כדי להקליט עמו את הדואט בוכה (Crying). הדואט זכה בפרס גראמי עבור "שיתוף הפעולה הקולי הטוב ביותר בתחום הקאונטרי". ב-1988 הופיעה לאנג בטקס הסיום של אולימפיאדת החורף בקלגרי וביצעה את השיר "Turn me Round". בהמשך השנה חזרה לשתף פעולה עם אורביסון כזמרת רקע עבור מופע הטלוויזיה שלו, רוי אורביסון וחברים – לילה בשחור לבן. היא הופיעה שוב על מסך הטלוויזיה בתפקיד אורח בתוכנית חג המולד של פי ווי הרמן ושרה את ג'ינגל בל רוק. על אלבומה Absolute Torch and Twang זכתה לאנג ב-1989 בפרס זמרת הקאונטרי. הסינגל מתוך האלבום ירח מלא של אהבה (Full Moon of Love) הפך ללהיט במצעדי הפזמונים בארצות הברית, אך שירה הפופולרי ביותר, Constant Craving יצא דווקא באלבומה הבא, Ingénue, ב-1992. הסינגל נמכר במיליונים ברחבי העולם, וזיכה אותה בפרס גראמי עבור "זמרת הפופ הטובה ביותר". ב-1993 ניסתה לאנג להיכנס לעולם הקולנוע, בתפקיד בינוני בסרט Salmonberries. ב-1999 הופיע בסרטו של הבמאי האוסטרלי סטיבן אליוט "בעיניי המתבונן". לאחר סרט זה לא חזרה להופיע עד לתפקיד אורח בסרט "הדליה השחורה" ב-2006, אך המשיכה לתרום לפסקול של סרטים נוספים כמו Even Cowgirls Get the Blues, חצות בגן הטוב והרע, ומחר לנצח. ב-29 ביולי 2006 ביצעה לאנג את להיטה Constant Craving בפתיחת האולימפיאדה הגאה (Outgames) במונטריאול. באולימפיאדת החורף שנערכה בוונקובר במערב קנדה בחודש פברואר 2010 ביצעה לאנג את שירו של לאונרד כהן "הללויה" בטקס הפתיחה. בנוסף על הקריירה המוזיקלית שלה, לאנג – שיצאה מהארון כלסבית ב-1992 במאמר במגזין הלהט"ב אדבוקט – היא תומכת נלהבת במאבק למען זכויות הגייז, ובכלל זה טיפול בנשאי איידס ומחקר בתחום. היא התפרסמה בשל המראה האנדרוגני שאימצה לעצמה, ועוררה שערורייה כשהצטלמה לשער המגזין "וניטי פייר" בחליפה גברית ועל פניה קצף גילוח, בעוד הדוגמנית סינדי קרופורד גוחנת מעליה, כביכול כדי לגלח את פניה. לאנג ידועה גם בהיותה טבעונית ותומכת זכויות אדם בטיבט. Shadowland (1988) Ingénue (1992) All You Can Eat (1995) Drag (1997) Invincible Summer (2000) Hymns of the 49th Parallel (2004) Watershed (2008) A Truly Western Experience (1984) Angel with a Lariat (1987) Absolute Torch and Twang (1989) A Wonderful World (2002) Sing It Loud (2011) case/lang/veirs (2016) Even Cowgirls Get the Blues (1993) מדיה וקבצים בנושא קיי די לאנג בוויקישיתוף אתר האינטרנט הרשמי של קיי די לאנג (באנגלית) קיי די לאנג, ברשת החברתית פייסבוק קיי די לאנג, ברשת החברתית אקס (טוויטר) קיי די לאנג, ברשת החברתית אינסטגרם קיי די לאנג, סרטונים בערוץ היוטיוב קיי די לאנג, במסד הנתונים הקולנועיים IMDb (באנגלית) קיי די לאנג, באתר AllMovie (באנגלית) קיי די לאנג, באתר Rotten Tomatoes (באנגלית) קיי די לאנג, במסד הנתונים הקולנועיים KinoPoisk (ברוסית) קיי די לאנג, באתר אפל מיוזיק (באנגלית) קיי די לאנג, באתר ספוטיפיי קיי די לאנג, באתר Last.fm (באנגלית) קיי די לאנג, באתר AllMusic (באנגלית) קיי די לאנג, באתר MusicBrainz (באנגלית) קיי די לאנג, באתר דיזר קיי די לאנג, באתר Discogs (באנגלית) קיי די לאנג, באתר Songkick (באנגלית) קיי די לאנג, באתר Genius קיי די לאנג, באתר בילבורד (באנגלית) הביצוע של לאנג לשיר "הללויה" של לאונרד כהן בטקס הפתיחה של אולימפיאדת החורף בוונקובר, 2010